Проект

ЗАКОН
[bookmark: to_paragraph_id37093362]за изменение и допълнение на Закона за горите (обн., ДВ, бр. 19 от 2011 г.; изм., бр. 43 от 2011 г., бр. 38, 60, 82 и 102 от 2012 г., бр. 15, 27, 66 и 109 от 2013 г., бр. 28, 53, 61 и 98 от 2014 г., бр. 60, 79 и 100 от 2015 г., бр. 13, 15, 57, 61 и 95 от 2016 г., бр. 13, 58 и 103 от 2017 г., бр. 17, 77 и 83 от 2018 г., бр. 1 и 17 от 2019 г. и бр. 21, 79 и 109 от 2020 г., бр. 21 от 2021 г., бр. 102 от 2022 г., бр. 11, 67, 102 и 106 от 2023 г., бр. 67 от 2024 г., бр. 35, 67 и 95 от 2025 г.)

§ 1. Наименованието на Глава девета се изменя така: „Структура на Изпълнителната агенция по горите и рибарството“. 

§ 2. В чл. 154 се правят следните изменения и допълнения:
1. В ал. 1 след думите „горското стопанство“ се добавя „и рибарството и аквакултурите“, а думите „Изпълнителната агенция по горите“ се заменят с „Изпълнителната агенция по горите и рибарството.“;
2. В ал. 2, 3 и 4 думите „Изпълнителната агенция по горите“ се заменят с „Изпълнителната агенция по горите и рибарството.“

§ 3. В чл. 156 се правят следните изменения и допълнения:
1. В ал. 1:
а) в основния текст думите „Изпълнителната агенция по горите“ се заменят с „Изпълнителната агенция по горите и рибарството.“;
б) създава се нова т. 16:
„16. осъществява правомощията и функциите по реда и условията на Закона за рибарството и аквакултурите“.
в) досегашната т. 16 става т. 17
2. В ал. 2 думите „Изпълнителната агенция по горите“ се заменят с „Изпълнителната агенция по горите и рибарството.“;

[bookmark: _GoBack]§ 4. В чл. 237 се правят следните изменения и допълнения:
1. В ал.1, т.1 се отменя
2. Създава се ал. 3
„(3) Доказателства за наличие на изискуемо висше образование се събира служебно от административния орган по реда на чл.10, ал. 7 и 8 от Закона за висшето образование, а наличието на завършено средно образование и /или степен на професионална квалификация – съгласно чл. 141, ал. 4 от Закона за предучилищното и училищното образование“
 
§ 5. В чл. 243, ал. 1, т.6 се отменя.

§ 6. В чл. 253, ал. 3 се правят следните изменения и допълнения:
а) в т. 3 думите „Закона за рибарството и аквакултурите“ се заличават.
б) създава се нова т. 4:
„4. Спират дейности, които се извършват в нарушение на Закона за рибарството и аквакултурите“
в) досегашните т. 4 и 5 стават съответно т. 5 и 6.

§ 7. В останалите текстове на закона думите „Изпълнителна агенция по горите“ и „Изпълнителната агенция по горите“ се заменят съответно с „Изпълнителна агенция по горите и рибарството“ и „Изпълнителната агенция по горите и рибарството“.

Преходни и заключителни разпоредби

§ 8. В Закона за рибарството и аквакултурите (обн., ДВ, бр. 41 от 2001 г.; изм., бр. 88, 94 и 105 от 2005 г., бр. 30, 65, 82, 96 и 108 от 2006 г., бр. 36, 43 и 71 от 2008 г., бр. 12, 32, 42, 80 и 82 от 2009 г., бр. 61 и 73 от 2010 г., бр. 8 и 19 от 2011 г., бр. 38, 59, 77 и 102 от 2012 г., бр. 15 и 109 от 2013 г., бр. 53 и 107 от 2014 г., бр. 12 и 102 от 2015 г., бр. 105 от 2016 г., бр. 58, 63, 92 и 103 от 2017 г., бр. 7, 17, 27, 55, 77, 91 и 98 от 2018 г., бр. 98 от 2019 г., бр. 52 от 2020 г., бр. 102 от 2022 г., бр. 84 и 102 от 2023 г., бр. 16 и бр. 51 от 2026 г.) се правят следните изменения и допълнения:
1. В чл. 1, ал. 2:
а) точка 1 се изменя така:
„1. устойчиво управление, възстановяване и опазване на рибните ресурси във водните екосистеми“.
б) създава се т. 5:
„5. прилагане на Общата политика в областта на рибарството на Европейския съюз“.
2. Член 4 се отменя.
3. Член 4а се отменя.
4. В чл. 5:
а) в ал. 1 думите „Изпълнителната агенция по рибарство и аквакултури (ИАРА)“ се заменят с „Изпълнителната агенция по горите и рибарството (ИАГР)“;
б) алинея 2 се отменя;
в) в ал. 3 думите „структурата на ИАРА“ се заменя със „структурата на ИАГР“.
5. В чл. 6:
а) в ал. 1:
аа) думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“;
бб) точка 3 се отменя;
вв) точка 10 се изменя така:
„10. поддържане и управление на системата за наблюдение на риболовните кораби по реда на наредбата по чл. 45, ал. 4;“
гг) създават се т. 11 и 12:
„11. извършване на контрол чрез кръстосани проверки на данните от системата по т. 6 и 10, както и със системата за автоматично разпознаване (AIS), в случаите на риболовни кораби с обща дължина минимум 15 метра;
12. други дейности, възложени ѝ със закон или с решение на Министерския съвет.“
а) в ал. 2 думите „Изпълнителната агенция по рибарство и аквакултури“ се заменят с „ИАГР“;
б) в ал. 3 думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“;
в) в ал. 4 думите „Закона за управление на средствата от Европейските структурни и инвестиционни фондовe“ се заменят със „Закона за управление на средствата от европейските фондове при споделено управление“, а думите „изпълнителния директор на ИАРА“ се заменят с „изпълнителния директор на ИАГР“;
г) в ал. 5 думите „изпълнителния директор на ИАРА“ се заменят с „изпълнителния директор на ИАГР“;
д) в ал. 6 думите „Изпълнителният директор на ИАРА“ се заменят с „Изпълнителният директор на ИАГР“;
е) в ал. 7 навсякъде думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“;
ж) в ал. 8 думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“.
6. Член 7 се отменя.
7. В чл. 8:
а) алинея 1 се изменя така:
„(1) Към министъра на земеделието и храните като експертно консултативно звено по реда на чл. 45, ал. 1 от Закона за администрацията се създава консултативен съвет в областта на рибарството.“
б) алинея 2 се изменя така:
„(2) Министърът на земеделието и храните определя със заповед състава на консултативния съвет по ал. 1, в който се включват най-малко представители на Министерството на земеделието и храните, Министерството на околната среда и водите, Българска агенция по безопасност на храните, ИАГР, научни структури в областта на рибарството и аквакултурите и признати организации по реда на чл. 10 и 10в.“
в) в ал. 3 думите „Научно-техническият съвет по рибарство и аквакултури“ се заменят с „Консултативният съвет по ал. 1“.
г) алинея 4 се изменя така:
„(4) Министърът на земеделието и храните със заповедта по ал. 2 утвърждава правила за устройството и дейността на консултативния съвет по ал. 1.“
8. В чл. 15, ал. 4 думите „в национален ежедневник“ се заменят с „ежегодно на интернет страницата си“.
9. Член 19, ал. 4 се изменя така:
„(4) Изпълнителният директор на ИАГР определя с мотивирана заповед и други видове риба и водни организми, които се отчитат в риболовния дневник по размерни групи, по размери на отделните индивиди или други показатели. Заповедта се съобщава и може да се обжалва по реда на Административнопроцесуалния кодекс пред съответния административен съд.“
10. В чл. 22а:
а) в ал. 1 думите „от ИАРА и се разпространяват чрез териториалните й звена“ се заменят с „от ИАГР и се разпространяват чрез нейните структури“;
б) в ал. 6 думите „на ИАРА“ се заменят с „на ИАГР“.
11. В чл. 23, ал. 4 се правят следните изменения:
а) в основния текст думите „НТСРА и организациите“ се заменят със „сдруженията“;
б) в т. 1 думите „държавни язовири“ се заменят с „язовири публична държавна собственост“, а  „определя условията и реда“ се заменят с „за определяне на условията и реда“.
12. В чл. 24а, ал. 2 думите „забраната по чл. 32“ се заменят със „забраната по 
чл. 30, ал. 3, т. 1 и/или чл. 32“.
13. В чл. 30 
а) в ал. 1 
аа) в основния текст абревиатурата „ИАРА“ се заменя с „ИАГР“;
бб) точка 1 се изменя така:
„1. предлага на министъра на земеделието и храните установяване на общ допустим улов и/или определяне на квоти за отделни видове риба и други водни организми в обекти по чл. 3, ал. 1, т. 1, въз основа на:
а) извършени научни проучвания за състоянието на съответните запаси; или
б) научни становища, предоставени от Спомагателния орган за Черно море на Генералната комисия по рибарство за Средиземно море или от Научно-техническия и икономически комитет по рибарство на Европейската комисия;
в) влязло в сила решение на Генералната комисия по рибарство за Средиземно море.“;
б) в ал. 2 думите „и квоти в рамките на същия“ се заменят с „и/или квоти“ и думите „когато такива не са определени от Европейския съюз“ се заличават;
в) алинея 3 се изменя така:
„(3) По предложение на изпълнителния директор на ИАГР, съгласувано с министъра на околната среда и водите в случаите по т. 1, съответно с изпълнителния директор на БАБХ в случаите по т. 2, министърът на земеделието и храните със заповед определя:
1. временни или постоянни забрани във водните обекти по чл. 3, ал. 1, т. 1 и 2 или в отделни зони от тях, с цел опазване на популациите от риба и други водни организми. Забраните могат да бъдат за:
а) извършване на стопански риболов;
б) извършване на любителски риболов;
в) използване на определени риболовни уреди, методи и средства.
2. условия и срокове за забрана за ползване на обекти по чл. 3, ал. 1, т. 3 при заболявания по отглежданите в тях риби и други водни организми и мерки за ограничаване разпространението на заболяванията в други обекти по чл. 3.“;
г) в ал. 6 думите „Изпълнителната агенция по рибарството и аквакултурите“ се заменят с „Изпълнителната агенция по горите и рибарството“, а „като контролират здравния и генетичния им статус по ред, определен с наредба, издадена от министъра на земеделието и храните и министъра на околната среда и водите. При условия и по ред, определени със същата наредба, могат да се възлагат мониторингови изследвания на специализирани лаборатории, отговарящи на изискванията за добрата производствена и лабораторна практика“ се заличават;
д) алинея 8 се изменя така:
„(8) Изпълнителният директор на ИАГР със заповед определя условията за улов на видовете риба или други водни организми, за които е налице поне едно от следните обстоятелства:
1. определен е общ допустим улов и/или квота със заповедта по ал. 2;
2. установен е общ допустим улов и/или квота, с акт на институция на Европейския съюз, или с влязло в сила решение от Генералната комисия по рибарство за Средиземно море;
3. прилага се многогодишен план за управление, приет от Европейския съюз или от Генералната комисия по рибарство за Средиземно море.“
е) в ал. 9 думите „се разпределят от ИАРА“ се заменят с „се разпределят от ИАГР“;
ж) създават се ал. 11 – 13:
„(11) Изпълнителният директор на ИАГР определя с мотивирана заповед специфични условия и ред:
1. за улов на даден вид риба или други водни организми, за които не е определен общ допустим улов и/или квота;
2. за риболов в режим на риболовно усилие.
(12) Заповедите по ал. 2, ал. 3, т. 2, ал. 4 и ал. 8 подлежат на предварително изпълнение при условията и по реда на Административнопроцесуалния кодекс.
(13) Заповедите по ал. 3, т. 1, ал. 5 и 11 се съобщават и могат да се обжалват по реда на Административнопроцесуалния кодекс пред съответния административен съд.“.
14. Създава се нов чл. 31:
“Чл. 31. (1) Забранява се извършването на стопански риболов на видове, за които е:
1. изчерпана индивидуалната квота или риболовното усилие, посочени в специалното разрешително по чл. 17, ал. 12 на съответното лице;
2. изчерпан определеният по реда на чл. 30, ал. 2 общ допустим улов и/или квота, или общият допустим улов и/или квота, установен с акт на институция на Европейския съюз или с влязло в сила решение от Генералната комисия по рибарство за Средиземно море, за водите на Черно море.
(2) Забраната по ал. 1, т. 2 се налага със заповед на министъра на земеделието и храните, по предложение на изпълнителния директор на ИАГР.
(3) Заповедта по ал. 2 подлежи на предварително изпълнение при условията и по реда на Административнопроцесуалния кодекс.“
15. Създава се чл. 31а:
“Чл. 31а. (1) Тежко нарушение е извършването на стопански риболов в Черно море:
1. на видове, за които има въведени ограничения за улов и съответното лице не е придобило право за усвояването им по реда на закона;
2. в нарушение на забраната по чл. 31, ал. 1;
3. на видове, за които е въведена постоянна или временна забрана за улов, в периода на действието ѝ.
(2) Тежко нарушение е повторното нарушение на заповедта по чл. 30, ал. 8.“
16. В чл. 34:
а) в ал. 2 думите „на ИАРА по предложение на ръководителя на съответното териториално звено на ИАРА“ се заменят с „на ИАГР“;
б) създава се ал. 3:
„(3) Заповедта по ал. 2 подлежи на предварително изпълнение при условията и по реда на Административнопроцесуалния кодекс.“
17. В чл. 54:
а) в ал. 1, изречение първо, думите „от ИАРА чрез оправомощени за това служители и от Изпълнителната агенция по горите съгласно чл. 7“ се заменят с „от ИАГР и нейните структури чрез оправомощени за това служители“.
б) в ал. 2:
аа) в основния текст абревиатурата „ИАРА“ се заменя с „ИАГР“;
бб) в т. 1 след думата „стопански риболов“ се добавя „удостоверенията за придобито право, специалните разрешителни“;
вв) в т. 2 след думата „производството“ се добавя „продажбата, реализацията, съхранението“, а думите „разселването на носители на генетичен материал“ се заменят със „зарибяването на риба и други водни организми“;
гг) точка 5 се изменя така:
„5. издават разпореждания към присъстващите на мястото на проверката лица, в устна форма или чрез действия, чийто смисъл е разбираем за лицата, за които се отнасят и са задължителни за изпълнение, освен ако налагат извършването на очевидно за лицето престъпление или нарушение или застрашават живота или здравето му. Разпорежданията се издават за постигане на една или повече от следните цели:
а) преустановяване на извършвано нарушение;
б) запазване и предаване на средствата, с които нарушението се извършва или е било извършено, както и запазване и предаване на други вещи, които могат да послужат като доказателство;
в) установяване самоличността на лицата съпричастни към нарушението или самоличността на свидетели очевидци на нарушението;
г) осигуряване на личната безопасност на служителите по чл. 54, ал. 1 или други присъстващи на място лица.“;
д) в т. 6 думата „поделение“ се заменя с „районно управление“;
е) в т. 9а в началото се добавя „при извършване на проверки/инспекции и/или“;
ж) точка 9в се изменя така:
„9в. използват физическа сила и помощни средства след предупреждение, с изключение на случаите на внезапно нападение, като крайна мярка:
а) при нападение срещу здравето или живота на служителите или увреждане или опит за увреждане на служебно имущество;
б) при отказ да се изпълни законосъобразно разпореждане по чл. 54, ал. 2, т. 5;
в) при опит да бъдат укрити или унищожени улов от риба и/или други водни организми или вещи, които могат да послужат като доказателство за извършвано или извършено нарушение;
з) създава се т. 9г:
„9г. използването на физическа сила и помощни средства се съобразява с конкретната обстановка, характера на нарушението и личността на нарушителя, като служителите по чл. 54, ал. 2 са длъжни:
а) по възможност да пазят здравето и да вземат всички мерки за опазване живота на лицата, срещу които са насочени;
б) да преустановят използването на физическа сила и помощни средства незабавно след постигане целта на приложената мярка;
в) да не използват физическа сила и помощни средства по отношение на видимо малолетни лица и бременни жени;
г) да изготвят доклад до ръководителя си, когато са използвани физическа сила и помощни средства.“
и) в т. 10 накрая се добавя „и подзаконовите нормативни актове по прилагането му“;
к) в т. 13 след думата „закон“ се добавя „и подзаконовите нормативни актове по прилагането му“.
л) създават се т. 14 – 18:
„14. използват уреди за измерване на тегло и линеен размер, които отговарят на изискванията на Закона за измерванията;
15. проверяват намиращите се на борда на риболовните кораби бордово оборудване за сателитно проследяване и/или система за автоматично разпознаване (AIS);
16. проверяват всички подлежащи на инспекция зони, палуби и помещения на риболовния кораб;
17. извършват наблюдение на състава на улова в случаите по чл. 37а, ал. 4, като проверяват извадки от него;
18. събират информация от лица, за които смятат, че имат сведения по въпроси, които са предмет на съответната инспекция/проверка.“.
в) в ал. 3 думите „на ИАРА“ се заличават;
г) алинея 4 се променя така:
„(4) Изпълнителната агенция по горите и рибарството застрахова служителите по ал. 1 със застраховка „Живот и злополука““;
д) в ал. 5 думите „на ИАРА“ се заличават;
е) в ал. 7 думите „ от ИАРА“ се заменят с „от ИАГР“;
ж) в ал. 8 думите „ на ИАРА“ се заменят с „по ал. 1“.
18. В чл. 54а:
а) в ал. 2 думите „на ИАРА“ се заменят с „на ИАГР“;
б) алинея 3 се изменя така:
„(3) Риболовните надзиратели проверяват билетите за любителски риболов и имат правата на оправомощените лица по чл. 54, ал. 1, с изключение на тези по чл. 54, ал. 2, 
т. 5, 6, 8, 9, 12 и 13, ал. 5 и 6.“;
в) създава се ал. 4:
„(4) Риболовните надзиратели, определени в списъка по ал. 2, преминават обучение в ИАГР по прилагане на изискванията на нормативната уредба, приложима за любителския риболов.“
19. Създава се чл. 54б:
„Чл. 54б. (1) Изпълнителната агенция по горите и рибарството организира провеждането на специализирано обучение в областта на контрола на рибарството и аквакултурите.
(2) Изпълнителният директор на ИАГР утвърждава годишна програма за обучение на служителите по чл. 54, ал. 1 и риболовните надзиратели по чл. 54а, ал. 2 и контролира изпълнението ѝ.“
20. В чл. 55:
а) в ал. 4 думите „на ИАРА“ се заменят с „на ИАГР“;
б) създава се ал. 5:
„(5) Притежателите на документи за извършване на стопански риболов и/или капитаните на риболовни кораби:
1. подпомагат и сътрудничат на длъжностните лица по чл. 54, ал. 1 при изпълнението на задълженията им по реда на закона;
2. улесняват безопасния достъп до кораба, в т.ч. трюмовете, контейнери или помещения за съхранение на продуктите от риболов или риболовните съоръжения се съхраняват или ремонтират;
3. гарантират безопасността на длъжностните лица по чл. 54, ал. 1 и не ги възпрепятстват или отправят заплахи при изпълнение на задълженията им.“
21. Създават се чл. 55а и 55б:
„Чл. 55а. Тежко нарушение е:
1. прикриване, подправяне или унищожаване на доказателства, свързани с извършвания контрол по чл. 54, ал. 2;
2. възпрепятстването на действията на оправомощените по чл. 54, ал. 1 служители на ИАГР или наблюдатели на борда на риболовен кораб, при изпълнението на задълженията им;
3. извършване на три или повече нарушения, посочени в чл. 90, параграф 3 на Регламент (ЕО) № 1224/2009, установени по време на една и съща проверка, надзор или разследване и които поотделно не се считат за тежки.
Чл. 55б. (1) При наличие на информация за извършено тежко нарушение или при залавяне на лице да извършва тежко нарушение:
1. оправомощените лица по чл. 54, ал. 1 предприемат следните незабавни принудителни мерки:
а) пренасочват риболовния кораб към някое пристанище;
б) пренасочват транспортното средство към друго място за проверка.
2. изпълнителният директор на ИАГР предприема една или повече от следните незабавни принудителни мерки, като издава заповед за:
а) преустановяване на риболовните дейности;
б) изземване на риболовния кораб, транспортното средство, риболовните съоръжения, улова или продуктите от риболов;
в) забрана за пускане на пазара на продукти от риболов;
г) временно спиране от движение на съответния риболовен кораб или транспортно средство;
д) временно отнемане на удостоверението по чл. 18е или специалното разрешително по чл. 17, ал. 12;
е) временно прекратяване на стопанската дейност.
(2) При предприемане на мерки по ал. 1, т. 1 и/или ал. 1, т. 2 към кораби и/или лица на друга държава членка на Европейския съюз или друга държава, ИАГР информира съответната държава в срок до 3 дни, от предприемане на мерките.“
22. Създава се чл. 69в:
„Чл. 69в. (1) Който извършва улов на риба и други водни организми в нарушение на заповедта по чл. 30, ал. 8 и 11, чл. 31, ал. 2 или на забраната по чл. 31, ал. 1, т. 1, се наказва с глоба от. 1 022,58 до 2 045,17 евро.
(2) Когато нарушението по ал. 1 е извършено от юридическо лице или едноличен търговец, се налага имуществена санкция в размер от 2 045,17 до 3 067,75 евро.“
23. В чл. 79, ал.1:
а) в основния текст думите „Изпълнителният директор на ИАРА“ се заменят с „Изпълнителният директор на ИАГР“;
б) в т. 4 думите „забраната по чл. 32“ се заменят със „забраната по чл. 30, 
ал. 3, т. 1, ал. 4 и 5 или чл. 32“.
24. В чл. 90:
а) в ал. 1 накрая се добавя „независимо от това чия собственост са, освен ако се установи, че са използвани независимо или против волята на собственика им.“
б) в ал. 4 думите „на ИАРА“ се заменят с „на ИАГР“;
в) в ал. 5 думите „на ИАРА“ се заменят с „на ИАГР“;
г) алинея 6 се изменя така:
„(6) Уредите, средствата и приспособленията, отнети по реда на ал. 1, могат да бъдат предоставени по реда на Закона за Националната агенция за приходите на структурите на ИАГР и нейните структури за изпълнение на контролните ѝ функции.“
25. В чл. 91:
а) в ал. 2 думите „и от служители на Изпълнителната агенция по горите, на регионалните дирекции по горите“ се заличават;
б) в ал. 4 след думите „нарушения по този закон“ се добавя „и по подзаконовите нормативни актове по прилагането му“.
26. В допълнителни разпоредби:
а) в § 1:
аа) в т. 48 накрая се добавя „и електрошокови устройства тип тейзър“;
бб) създават се т. 54 – 57:
„54. „Влязъл в сила акт на компетентен орган” е влязло в сила наказателно постановление, споразумение, съдебен акт или индивидуален административен акт, издадени от съответния компетентен орган.
55. „Повторно нарушение“ е нарушението, извършено в едногодишен срок от влизането в сила на наказателното постановление, с което на нарушителя е наложено наказание за същото по вид нарушение.
56. „Система за автоматично разпознаване“ е система по смисъла на чл. 4, параграф 11 от Регламент (ЕО) 1224/2009.
57. „Тежко нарушение“ е нарушение по смисъла на чл. 42 от Регламент (ЕО) 
№ 1005/2008 и чл. 90 от Регламент (ЕО) № 1224/2009.“
б) параграф 2 се отменя.
27. В останалите текстове на закона думите „Изпълнителна агенция по рибарство и аквакултури“, „Изпълнителната агенция по рибарство и аквакултури“ и абревиатурата „ИАРА“ се заменят съответно с „Изпълнителна агенция по горите и рибарството“ и „Изпълнителната агенция по горите и рибарството“ и „ИАГР”.

§ 9 . В Закона за лова и опазване на дивеча (обн., ДВ, бр. 78 от 2000 г.; изм., бр. 26 от 2001 г., бр. 77 и 79 от 2002 г., бр. 88 от 2005 г., бр. 82 и 108 от 2006 г., бр. 64 от 2007 г., бр. 43, 67, 69 и 91 от 2008 г., бр. 6, 80 и 92 от 2009 г., бр. 73 и 89 от 2010 г., бр. 8, 19, 39 и 77 от 2011 г., бр. 38, 60, 77 и 102 от 2012 г., бр. 15 от 2013 г.; Решение № 4 на Конституционния съд от 2013 г. – бр. 62 от 2013 г.; изм., бр. 60 от 2015 г., бр. 14 от 2016 г., бр. 58 и 63 от 2017 г., бр. 17, 61 и 77 от 2018 г., бр. 37 и 74 от 2019 г., бр. 45 и 102 от 2022 г. и бр. 11 и 102 от 2023 г.) се правят следните изменения:
1. В чл. 67, ал. 3 
а) в т. 1 думите „и рибата“ се заменят с „рибата и другите водни организми“;
б) в т. 4 думата „риболов“ се заменя с „любителски риболов“.
2. Навсякъде думите „Изпълнителна агенция по горите“ и „Изпълнителната агенция по горите“ се заменят съответно с „Изпълнителна агенция по горите и рибарството“ и „Изпълнителната агенция по горите и рибарството“.

§ 10. В Закон за опазване на селскостопанското имущество (обн., ДВ, бр. 54 от 1974 г., изм., бр. 22 от 1976 г., бр. 35 и 36 от 1979 г., бр. 28 от 1982 г., бр. 45 от 1984 г., бр. 65 от 1995 г., бр. 44 и 86 от 1996 г., бр. 11 от 1998 г., бр. 30 и 33 от 2006 г., бр. 36 от.2008 г., бр. 80 от 2009 г., бр. 88 от 2010 г., изм. и доп., бр. 19 от 2011 г., изм., бр. 77 от 2012 г., бр. 58 от 2017 г., бр. 102 от 2022 г., бр. 102 от 2023 г.) навсякъде думите „Изпълнителна агенция по горите“ и „Изпълнителната агенция по горите“ се заменят съответно с „Изпълнителна агенция по горите и рибарството“  и „Изпълнителната агенция по горите и рибарството“.

§ 11. В Закона за защитените територии (обн., ДВ, бр. 133 от 1998 г.; изм., бр. 98 от 1999 г., бр. 28, 48 и 78 от 2000 г., бр. 23, 77 и 91 от 2002 г., бр. 28 и 94 от 2005 г., бр. 30 и 65 от 2006 г., бр. 24 и 62 от 2007 г., бр. 36 и 43 от 2008 г., бр. 19, 80 и 103 от 2009 г., бр. 19 от 2011 г., бр. 38 от 2012 г., бр. 27 и 66 от 2013 г., бр. 98 от 2014 г. и бр. 61 от 2015 г., бр. 58 и 96 от 2017 г., бр. 77 от 2018 г., бр. 1 от 2019 г., бр. 21 от 2021 г., бр. 45 и 102 от 2022 г. и бр. 102 от 2023 г.)  навсякъде думите „Изпълнителна агенция по горите“ и „Изпълнителната агенция по горите“ се заменят съответно „Изпълнителна агенция по горите и рибарството“ и „Изпълнителната агенция по горите и рибарството“.

§ 12. В Закона за биологичното разнообразие (обн., ДВ, бр. 77 от 2002 г.; изм., бр. 88 и 105 от 2005 г., бр. 29, 30, 34 и 80 от 2006 г., бр. 52, 53, 64 и 94 от 2007 г., бр. 43 от 2008 г., бр. 19, 80 и 103 от 2009 г., бр. 62 и 89 от 2010 г., бр. 19 и 33 от 2011 г., бр. 32, 59 и 77 от 2012 г., бр. 15, 27 и 66 от 2013 г., бр. 98 от 2014 г., бр. 61 и 101 от 2015 г., бр. 58 от 2016 г., бр. 58 и 76 от 2017 г., бр. 77 и 98 от 2018 г., бр. 102 от 2022 г., бр. 88 и 102 от 2023 г. и бр. 70 от 2024 г.) навсякъде думите „Изпълнителна агенция по горите“ и „Изпълнителната агенция по горите“ се заменят съответно с „Изпълнителна агенция по горите и рибарството“ и „Изпълнителната агенция по горите и рибарството“.

§ 13. В Наказателен кодекс (обн., ДВ, бр. 26 от 1968 г.; попр., бр. 29 от 1968 г.; изм., бр. 92 от 1969 г., бр. 26 и 27 от 1973 г., бр. 89 от 1974 г., бр. 95 от 1975 г., бр. 3 от 1977 г., бр. 54 от 1978 г., бр. 89 от 1979 г., бр. 28 от 1982 г.; попр., бр. 31 от 1982 г.; изм., бр. 44 от 1984 г., бр. 41 и 79 от 1985 г.; попр., бр. 80 от 1985 г.; изм., бр. 89 от 1986 г.; попр., бр. 90 от 1986 г.; изм., бр. 37, 91 и 99 от 1989 г., бр. 10, 31 и 81 от 1990 г., бр. 1 и 86 от 1991 г.; попр., бр. 90 от 1991 г.; изм., бр. 105 от 1991 г., бр. 54 от 1992 г., бр. 10 от 1993 г., бр. 50 от 1995 г.; Решение № 19 на Конституционния съд от 1995 г. – бр. 97 от 1995 г.; изм., бр. 102 от 1995 г., бр. 107 от 1996 г., бр. 62 и 85 от 1997 г.; Решение № 19 на Конституционния съд от 1997 г. – бр. 120 от 1997 г.; изм., бр. 83, 85, 132, 133 и 153 от 1998 г., бр. 7, 51 и 81 от 1999 г., бр. 21 и 51 от 2000 г.; Решение № 14 на Конституционния съд от 2000 г. – бр. 98 от 2000 г.; изм., бр. 41 и 101 от 2001 г., бр. 45 и 92 от 2002 г., бр. 26 и 103 от 2004 г., бр. 24, 43, 76, 86 и 88 от 2005 г., бр. 59, 75 и 102 от 2006 г., бр. 38, 57, 64, 85, 89 и 94 от 2007 г., бр. 19, 67 и 102 от 2008 г., бр. 12, 23, 27, 32, 47, 80, 93 и 102 от 2009 г., бр. 26 и 32 от 2010 г., бр. 33 и 60 от 2011 г., бр. 19, 20 и 60 от 2012 г., бр. 17, 61 и 84 от 2013 г., бр. 19, 53 и 107 от 2014 г., бр. 14, 24, 41, 74, 79 и 102 от 2015 г., бр. 32 и 47 от 2016 г.; Решение № 12 на Конституционния съд от 2016 г. – бр. 83 от 2016 г.; изм., бр. 95 от 2016 г., бр. 13, 54, 85 и 101 от 2017 г., бр. 55 от 2018 г., бр. 1, 7, 16 и 83 от 2019 г., бр. 13, 23, 28, 88, 103 и 108 от 2020 г., бр. 9 от 2021 г.; Решение № 12 на Конституционния съд от 2021 г. – бр. 84 от 2021 г.; изм., бр. 53 от 2022 г.; Решение № 13 на Конституционния съд от 2022 г. – бр. 79 от 2022 г.; Решение № 1 на Конституционния съд от 2023 г. – бр. 10 от 2023 г.; изм., бр. 67, 82 и 84 от 2023 г., бр. 23, 39, 41 и 42 от 2024 г., бр. 49 от 2025 г.; Решение № 7 на Конституционния съд от 2025 г. – бр. 50 от 2025 г.; изм., бр. 54 от 2025 г.; Решение № 8 на Конституционния съд от 2025 г. – бр. 60 от 2025 г.; изм., бр. 61, 64, 65, 87 и 115 от 2025 г. и бр. 27, 32 и 55 от 2026 г ) се правят следните изменения:
1. В чл. 116, ал. 2 думите „Изпълнителната агенция по горите“ се заменят с „Изпълнителната агенция по горите и рибарството“.
2. В чл. 131, ал. 2 думите „Изпълнителната агенция по горите“ се заменят с „Изпълнителната агенция по горите и рибарството“.
3. В чл. 143, ал. 4 думите „Изпълнителната агенция по горите“ се заменят с „Изпълнителната агенция по горите и рибарството“.
4. В чл. 238, ал. 3, т. 2 думите „Изпълнителната агенция по рибарство и аквакултурите“ се заменят с „Изпълнителната агенция по горите и рибарството“.

§ 14. В Кодекса на търговското корабоплаване (обн., ДВ, бр. 55 и 56 от 1970 г.; попр., бр. 58 от 1970 г.; изм., бр. 55 от 1975 г., бр. 10 от 1987 г., бр. 30 от 1990 г., бр. 85 от 1998 г., бр. 12 от 2000 г., бр. 41 от 2001 г., бр. 113 от 2002 г., бр. 55 от 2004 г., бр. 42, 77, 87, 94 и 104 от 2005 г., бр. 30, 62 и 108 от 2006 г., бр. 36, 71 и 98 от 2008 г., бр. 12 и 32 от 2009 г., бр. 85 от 2010 г., бр. 92 от 2011 г., бр. 38 и 77 от 2012 г., бр. 15, 28 и 109 от 2013 г., бр. 14 и 52 от 2015 г., бр. 58 от 2016 г., бр. 93 от 2017 г., бр. 28 от 2018 г., бр. 62 от 2019 г., бр. 104 и 108 от 2020 г., бр. 106 от 2023 г., бр. 41 и 70 от 2024 г., бр. 63 от 2025 г. и бр. 13, 16, 32 и 55 от 2026 г.) в чл. 67, ал. 2 думите Изпълнителната агенция по рибарство и аквакултури“ се заменят с „Изпълнителната агенция по горите и рибарството“.

§ 15. В Закона за движение по пътищата (обн., ДВ, бр. 20 от 1999 г.; изм., бр. 1 от 2000 г., бр. 43 и 76 от 2002 г., бр. 16 и 22 от 2003 г., бр. 6, 70, 85 и 115 от 2004 г., бр. 79, 92, 99, 102, 103 и 105 от 2005 г., бр. 30, 34, 61, 64, 80, 82, 85 и 102 от 2006 г., бр. 22, 51, 53, 97 и 109 от 2007 г., бр. 36, 43, 69, 88 и 102 от 2008 г., бр. 74, 75, 82 и 93 от 2009 г., бр. 54, 98 и 100 от 2010 г., бр. 10, 19, 39 и 48 от 2011 г.; Решение № 1 на Конституционния съд от 2012 г. – бр. 20 от 2012 г.; изм., бр. 47, 53, 54, 60 и 75 от 2012 г., бр. 15 и 68 от 2013 г., бр. 53 и 107 от 2014 г., бр. 14, 19, 37, 79, 92, 95, 101 и 102 от 2015 г., бр. 13, 50, 81, 86, 98 и 101 от 2016 г., бр. 9, 11, 54, 58, 77 и 97 от 2017 г., бр. 2, 7, 17, 55, 59, 62, 77, 86 и 105 от 2018 г., бр. 13, 17 и 60 от 2019 г., бр. 51, 60, 69, 71, 104 и 109 от 2020 г., бр. 18 и 23 от 2021 г.; Решение № 3 на Конституционния съд от 2021 г. – бр. 26 от 2021 г.; изм., бр. 80 от 2021 г.; Решение № 11 на Конституционния съд от 2021 г. – бр. 84 от 2021 г.; изм., бр. 102 от 2022 г., бр. 14 от 2023 г.; Решение № 6 на Конституционния съд от 2023 г. – бр. 59 от 2023 г.; изм., бр. 65, 66, 67, 84 и 102 от 2023 г., бр. 13 и 41 от 2024 г.; Решение № 4 на Конституционния съд от 2025 г. – бр. 38 от 2025 г.; изм., бр. 61, 63 и 64 от 2025 г., бр. 16 от 2026 г.; Решение № 3 на Конституционния съд от 2026 г. – бр. 23 от 2026 г. и бр. 55 от 2026 г.) в преходни и заключителни разпордби в §12а думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“.

§ 16. В Закона за водите (обн., ДВ, бр. 67 от 1999 г.; изм., бр. 81 от 2000 г., бр. 34, 41 и 108 от 2001 г., бр. 47, 74 и 91 от 2002 г., бр. 42, 69, 84 и 107 от 2003 г., бр. 6 и 70 от 2004 г., бр. 18, 77 и 94 от 2005 г., бр. 29, 30, 36 и 65 от 2006 г.; попр., бр. 66 от 2006 г.; изм., бр. 105 и 108 от 2006 г., бр. 22 и 59 от 2007 г., бр. 36, 52 и 70 от 2008 г., бр. 12, 32, 35, 47, 82, 93, 95 и 103 от 2009 г., бр. 61 и 98 от 2010 г., бр. 19, 28, 35 и 80 от 2011 г., бр. 45, 77 и 82 от 2012 г., бр. 66 и 103 от 2013 г., бр. 26, 49, 53 и 98 от 2014 г., бр. 12, 14, 17, 58, 61, 95 и 101 от 2015 г., бр. 15, 51, 52 и 95 от 2016 г., бр. 12, 58 и 96 от 2017 г., бр. 55, 77, 98 и 103 от 2018 г., бр. 17, 25 и 61 от 2019 г., бр. 21, 44 и 52 от 2020 г., бр. 13 и 17 от 2021 г., бр. 20 и 102 от 2022 г., бр. 66, 86 и 102 от 2023 г., бр. 41 и 79 от 2024 г., бр. 54 от 2025 г. и бр. 55 от 2026 г.) се правят следните изменения: 
1. В чл. 10, ал. 1, т. 2, буква „б“ думите „Изпълнителната агениця по горите“ се заменят с „Изпълнителната агенция по горите и рибарството“.
2. В чл. 60, ал. 13, т. 1, буква „а“ думите „Изпълнителната агенция по рибарство и аквакултури“ се заменят с „Изпълнителната агенция по горите и рибарството“.
3. В чл. 140: 
а) в ал. 4, т. 1 думите „Изпълнителната агениця по горите“ се заменят с „Изпълнителната агенция по горите и рибарството“;
б) в ал. 10 думите „Изпълнителната агениця по горите“ се заменят с „Изпълнителната агенция по горите и рибарството“;
в) в ал. 12 думите „Изпълнителната агениця по горите“ се заменят с „Изпълнителната агенция по горите и рибарството“.
4. В преходните и заключителни разпоредби:
а) в § 4а, ал. 2 думите „Решение на Комисията от 20 декември 2011 г. относно прилагането на чл. 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (ОВ, L 7/3 от 11 януари 2012 г.)“ се заменят с „Решение (EC) 2025/2630 на Комисията от 16 декември 2025 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, и за отмяна на Решение 2012/21/ЕС (ОВ L от 19 декември 2025 г.)“
б) в § 4г, ал. 5думите „Решение на Комисията от 20 декември 2011 г. относно прилагането на чл. 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес“ се заменят с „Решение (EC) 2025/2630 на Комисията от 16 декември 2025 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, и за отмяна на Решение 2012/21/ЕС.

§ 17. В Закона за кадастъра и имотния регистър (обн., ДВ, бр. 34 от 2000 г.; изм., бр. 45 и 99 от 2002 г., бр. 36 от 2004 г., бр. 39 и 105 от 2005 г., бр. 29 и 30 от 2006 г., бр. 57 и 59 от 2007 г., бр. 36 и 91 от 2008 г., бр. 80 от 2009 г., бр. 19 и 39 от 2011 г., бр. 38 от 2012 г., бр. 15, 66 и 109 от 2013 г., бр. 49 и 98 от 2014 г., бр. 61 и 101 от 2015 г., бр. 27 и 57 от 2016 г., бр. 58 и 103 от 2017 г., бр. 42 от 2018 г., бр. 41 и 44 от 2019 г., бр. 16 от 2021 г., бр. 102 от 2022 г. и бр. 8 и 102 от 2023 г.) в чл. 47, ал. 1 думите „Изпълнителната агениця по горите“ се заменят с „Изпълнителната агенция по горите и рибарството“.

§ 18. В Закона за лечебните растения (обн., ДВ, бр. 29 от 2000 г.; изм., бр. 23 и 91 от 2002 г., бр. 30 и 65 от 2006 г., бр. 94 от 2007 г., бр. 36 и 43 от 2008 г., бр. 80 и 103 от 2009 г., бр. 28 от 2011 г., бр. 82 от 2012 г., бр. 66 от 2013 г., бр. 98 от 2014 г., бр. 58 и 96 от 2017 г., бр. 17 от 2021 г.,  бр. 102 от 2022 г. и бр. 102 от 2023 г.) се правят следните изменения:
1. В чл. 42, ал. 1, т. 5 думите „Изпълнителната агениця по горите“ се заменят с „Изпълнителната агенция по горите и рибарството“.
2. В чл. 43, ал. 4 думите „Изпълнителната агениця по горите“ се заменят с „Изпълнителната агенция по горите и рибарството“.
3. В чл. 48 в основния текст думите „Изпълнителната агениця по горите“ се заменят с „Изпълнителната агенция по горите и рибарството“.

§ 19. В Закона за вътрешния одит в публичния сектор ( Обн., ДВ, бр. 27 от 31.03.2006 г., изм., бр. 64 от 8.08.2006 г., бр. 102 от 19.12.2006 г., бр. 43 от 29.04.2008 г., бр. 69 от 5.08.2008 г., бр. 71 от 12.08.2008 г., бр. 110 от 30.12.2008 г., бр. 42 от 5.06.2009 г., бр. 44 от 12.06.2009 г., бр. 78 от 2.10.2009 г., бр. 80 от 9.10.2009 г., бр. 82 от 16.10.2009 г., бр. 99 от 15.12.2009 г., в сила от 1.01.2010 г., бр. 54 от 16.07.2010 г., бр. 8 от 25.01.2011 г., бр. 98 от 13.12.2011 г., бр. 50 от 3.07.2012 г., бр. 15 от 15.02.2013 г., бр. 101 от 22.12.2015 г., бр. 43 от 7.06.2016 г., бр. 51 от 5.07.2016 г., бр. 95 от 29.11.2016 г., , бр. 103 от 28.12.2017 г., бр. 13 от 2019 г., бр. 64 от 13.08.2019 г., бр. 100 от 2019 г., бр. 79 от 17.09.2024 г.) Точка 8 от Приложението към чл. 12, ал. 2, т. 5 се отменя.

§ 20. В Закона за оръжията, боеприпасите, взривните вещества и пиротехническите изделия (обн., ДВ, бр. 73 от 2010 г.; изм., бр. 88 от 2010 г., бр. 26 и 43 от 2011 г., бр. 44 и 73 от 2012 г., бр. 66, 68 и 70 от 2013 г., бр. 53 и 98 от 2014 г., бр. 14, 56, 79, 94 и 95 от 2015 г., бр. 47, 81 и 103 от 2016 г., бр. 103 от 2017 г., бр. 10 и 20 от 2018 г., бр. 37 от 2019 г., бр. 28 и 100 от 2020 г., бр. 80 от 2021 г., бр. 102 от 2022 г., бр. 84 от 2023 г., бр. 13 и 41 от 2024 г., бр. 94 от 2025 г. и бр. 16 и 55 от 2026 г.) в чл. 81, ал. 4 се изменя така:
„(4) Служителите с контролни функции в защитените територии – изключителна държавна собственост по чл. 69 от Закона за защитените територии, служителите с контролни функции по опазване на горите и дивеча и служителите по чл. 54 от Закона за рибарството и аквакултурите в Изпълнителната агенция по горите и рибарството и в нейните структури, в държавните предприятия по чл. 163 от Закона за горите и в техните териториални поделения, в учебно-опитните горски стопанства и в ловните сдружения по чл. 30 от Закона за лова и опазване на дивеча може да съхраняват служебното си огнестрелно оръжие и боеприпаси за него по постоянен адрес.“

§ 21. В срок 5 години от влизане в сила на този закон министърът на земеделието и храните извършва последваща оценка на въздействието при условията и реда на Закона за нормативните актове.

§ 22. Законът влиза в сила от 1 януари 2027 г.



Законът е приет от ………..-ото Народно събрание на …………………………… г. и е подпечатан с официалния печат на Народното събрание.
8
